
РЕПУБЛИКА БЪЛГАРИЯ
	Министерство на околната среда и водите

	Регионална инспекция по околната среда и водите - Бургас





ПРОЕКТ ЗА РЕШЕНИЕ ПО ОВОС
       							по т. 1 от дневния ред на заседание 
				       			на ЕЕС на 03.09.2026 г.


На основание чл. 99, ал. 2 и 3 от Закона за опазване на околната среда, чл.19, ал.1 от Наредбата за условията и реда за извършване на оценка на въздействието върху околната среда и във връзка с чл. 31, ал. 1,  ал. 4 и ал. 6 от Закона за биологичното разнообразие и чл. 2 ал. 1 т. 1, чл. 39, ал. 3, и ал. 4 от Наредбата за условията и реда за извършване на оценка за съвместимостта на планове, програми и проекти и инвестиционни предложения с предмета и целите на защитени зони (Наредбата за ОС), Eкспертния екологичен съвет предлага на Директора на РИОСВ-Бургас 


ДА  О Д О Б Р И:

Осъществяване на инвестиционно предложение „Изграждане на фотоволтаична електроцентрала в ПИ с идентификатори 57790.4.75 и 57790.4.76 по КК на с. Порой, м. „Черницата“, Община Поморие и изменение на ПУП-ПЗ за „Фотоволтаична електроцентрала за производство и съхранение на ел. енергия за разглежданите имоти“

Възложители „ЕЙПЕЙС“ ЕООД
             
КРАТКО ОПИСАНИЕ НА ИНВЕСТИЦИОННОТО ПРЕДЛОЖЕНИЕ:

Инвестиционното предложение е свързано с изграждане на фотоволтаична електроцентрала в ПИ с идентификатори 57790.4.75 и 57790.4.76 по КК на с. Порой, м. „Черницата“, община Поморие. 
•	Поземлен имот с идентификатор 57790.4.75, с площ от 34903 кв.м, с трайно предназначение на територията: Урбанизирана и начин на трайно ползване: За друг вид застрояване;
       •	Поземлен имот с идентификатор 57790.4.76, с площ от 34903 кв.м, с трайно предназначение на територията: Урбанизирана и начин на трайно ползване: За друг вид производствен, складов обект.
    За поземлени имоти с идентификатори 57790.4.75 и 57790.4.76 по КК на с. Порой, местност „Черницата“, община Поморие е изготвено задание по чл. 125 от ЗУТ за „Изменение на Подробен устройствен план – план за застрояване”. Въз основа на заданието за изменение на ПУП-ПЗ, с Решение на Общински експертен съвет по устройство на територията, Протокол №21/27.11.2024 г. е допуснато изработване на проект за изменение на ПУП-ПЗ в обхват на поземлени имоти с идентификатори 57790.4.75 и 57790.4.76 по КК на с. Порой. 
Устройствената зона и показатели на режима на застрояване се запазват без промяна. Променя се отреждането на ПИ 57790.4.75 от ,,за жилищни сгради, общежития за персонал, заведение за обществено хранене и други“ в ,,за ФЕЦ за производство и съхранение на ел. енергия“, а за ПИ 57790.4.76 от ,, за съхранение на селскостопанска техника“ в ,,за ФЕЦ за производство и съхранение на ел. енергия“
     Фотоволтаичната електрическа централа ще се състои от фотоволтаична, инверторна и мрежова част, връзките между които ще се осъществяват посредством електрически и информационни кабели. Фотоволтаичната електроцентрала ще се състои от 12246 фотоволтаични модули, 21 инвертора, кабелна мрежа и МКТП – 3 бр. Фотоволтаичните модули ще бъдат с мощност от по 585 Wp. Модулите ще се монтират на конструкция, подредени в групи (стрингове). Инверторите ще са трифазни, модел HUAWEI SUN2000-330KTL-H1 по 300 kVA. Двата крайни модула от всяка група (всеки стринг) панели чрез DC- соларен кабел 1х6 кв.мм ще се свързват към съответния DC – вход на DC – събирателно табло, което от своя страна се присъединява към инвертора. Инверторите се присъединяват с кабели NAYY към табло ТНН на съответния МКТП в обекта. 

Електроснабдяване:
Произведената постояннотокова енергия постъпва в инверторната част на ФЕЦ, където електрическите величини се преобразуват в променливотокови. От там енергията се пренася в главно събирателно табло разположено в МКТП. В границите на имотите ще бъдат изградени 3 броя МКТП 0,8/20 kV 1x2500kVA. Оттам произведената електроенергия от фотоволтаичната електроцентрала ще се генерира директно на ниво 20 kV в електроразпределителната мрежа. Очакваното годишно количество произведена електроенергия от централата е 9,458216 GWh.
	  
Транспортни връзки: 
	Достъпът до обекта ще се осъществява от съществуващите полски пътища от юг и не се предвижда изграждане на нови.
	При експлоатация на бъдещата фотоволтаичната електроцентрала не се предвижда персонал на място. Не се предвижда водоснабдяване на територията както и водовземане за питейни, промишлени и други нужди от повърхностни и подземни води и изграждане на нови съоръжения за водовземане. Не се предвижда изграждане на канализация.
	Заявеното инвестиционно предложение попада в обхвата на т. 3 Енергийно стопанство, буква „а“ промишлени инсталации за производство на електроенергия, пара и топла вода от Приложение № 2 към чл. 93, т. 1 на ЗООС и подлежи на преценяване на необходимостта от извършване на ОВОС.
	Територията, предмет на инвестициото предложение, не попада в границите на защитени територии по смисъла на Закона за защитените територии. Имотите попадат в обхвата на защитена зона от Екологичната мрежа Натура 2000“, защитена зона BG0002043 „Емине” за опазване на дивите птици, обявена със Заповед № РД-560/21.08.2009 г. на министъра на околната среда и водите (ДВ, бр. 69/2009 г.), изм. със Заповед №РД-76/28.01.2013 г. (ДВ, бр. 10/2013 г.), и Заповед №РД-721/28.09.2023г. (ДВ, бр.83/03.10.2023г.), всички на Министъра на околната среда и водите. При извършената проверка за допустимост по смисъла на чл.12 от Наредбата за ОС се установи, че реализацията на инвестиционното предложение е допустима спрямо режима на защитена зона BG0002043 „Емине” за опазване на дивите птици, определен със заповедта за обявяването ѝ.   
	В хода на процедурата е преценено, че реализацията на инвестиционното предложение има вероятност да окаже значително отрицателно въздействие върху природни местообитания, популации, местообитания на видове и птици, предмет на опазване защитена зона BG0002043 „Емине”.
    С Решение № БС-105-ПР/26.08.2024 г. на директора на РИОСВ-Бургас е преценено, че е необходимо да се извърши ОВОС за инвестиционно предложение „Изграждане на фотоволтаична електроцентрала с мощност 18 MW в ПИ с идентификатори 57790.4.75, 57790.4.76, 57790.4.77 и 57790.4.78 по КК на с. Порой, м. „Черницата“, Община Поморие“.
С писмо с Вх.№ПД3543(29) от 20.11.2024 г., възложителят „ЕЙПЕЙС“ ЕООД уведомява РИОСВ-Бургас за следното:
-	ПИ№57790.4.77 и 57790.4.78 отпадат от настоящата процедура и същите няма да бъдат разглеждани;
-	за ПИ№57790.4.75 и 57790.4.76 има изготвено задание за „Изменение на Подробен устройствен план – план за застрояване ПУП – ПЗ.
В хода на процедурата е внесен Доклад за оценка на степента на въздействие за „Изграждане на фотоволтаична електроцентрала в ПИ с идентификатори 57790.4.75 и 57790.4.76 по КК на с. Порой, м. „Черницата“, Община Поморие и изменение на ПУП-ПЗ за „Фотоволтаична електроцентрала за производство и съхранение на ел. енергия“ за разглежданите имоти“ за качеството на който, на основание чл. 24, ал. 4 от Наредбата за ОС, директора на РИОСВ-Бургас дава отрицателна оценка на качеството на представения доклад. Възложителите входират преработен Доклад за оценка на степентта на въздействие (ДОСВ) с предмета и целите на опазване на защитените зони.
На основание чл. 24, ал. 5, във връзка с чл. 39, ал. 8 от Наредба за ОС, с писмо изх. №ПД-3543/28.04.2026 г. Директорът на РИОСВ-Бургас дава положителна оценка на качеството на Доклада по чл. 34 от Наредбата за ОС, представен като приложение към Доклада по ОВОС. След положителна оценка на качеството на втори преработен ДОСВ, в изпълнение на чл. 25, ал. 1 от Наредбата за ОС, Доклада по ОС е публикуван на интернет страницата на РИОСВ-Бургас за провеждане на консултации с обществеността. В рамките на предвидения в Наредбата за ОС едномесечен срок съгласно чл. 25, ал. 1, считано от 05.05.2026 г., за достъп на обществеността до Доклада по ОСВ, не са постъпили мотивирани писмени становища, мнения и възражения против одобряването на плана.

Мотиви (фактически основания):

1. В представения Доклад за ОВОС е направена оценка на съществуващото състояние на компонентите и факторите на околната среда и човешкото здраве, определено е очакваното въздействие от реализация на инвестиционното предложение и са дадени препоръки и мерки за намаляване и възможно най-пълно отстраняване на предполагаемите значителни въздействия.
2. Предвид характера на инвестиционното предложение, по време на строителството се очаква емитиране на фини прахови частици и емисии на вредни вечества, отделяни от двигателите с вътрешно горене (ДВГ) при работа на строителната техника. В Доклада за ОВОС е извършено математическо моделиране на замърсяването на атмосферния въздух от неорганизирани източници на фини прахови частици с регулаторен модел за скрининг SCREEN View™ (интерфейс на SCREEN3) на Американската агенция по околна среда (U.S ЕРА). Моделът SCREEN е разработен, за да осигури лесен за използване метод за оценка на концентрацията на замърсители, който разполага с модул за моделиране на емисии от площни източници.
Очакваната максимална концентрация на ФПЧ10 при строителство е 38 µg/m3 в рамките на строителната площадка. Извън нея тази концентрация спада до фоновата за района от около µg/m3. Тези стойности са значително под средноденонощната норма за опазване на човешкото здраве от 50 µg/m3.
Обобщените резултати от математическото моделиране показват, че реализацията на инвестиционното предложение няма да доведе до наднормени нива на замърсяване и отрицателно въздействие върху качеството на въздуха в най-близко разположените населени места. Очакваните концентрации на замърсителите са многократно по-ниски от нормите за опазване на човешкото здраве и пределно допустимите концентрации за населени места, както и от съществуващата фонова концентрация и няма да доведат до влошаване качеството на атмосферния въздух в района. 
По време на експлоатацията на обекта не се очакват неорганизирани емисии и не се предвиждат организирани източници на емисии.
3. Въздействието от шум и вибрации по време на строително-монтажните работи ще бъде незначително, по време на работа на строителната техника. В Доклада за ОВОС е направен подробен анализ на шумовите нива, които ще се излъчват в околната среда при нормалната експлоатация на трафопостовете и инверторите. Очакваното ниво на шум в околната среда по време на експлоатацията на обекта е в рамките на граничните стойности за производствено-складови територии и зони от 70 dB(A), определени в Наредба № 6/26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението (Наредба № 6).
Разположението на фотоволтаичната електроцентрала е на разстояние около 1200 m северозападно от урбанизирани имоти, отредени за жилищни нужди в землището на с. Порой, община Поморие. Оценката на шума в местата на въздействие е направена по утвърдената Методика за определяне на обща звукова мощност, излъчвана в околната среда от промишлено предприятие и определяне нивото на шума в мястото на въздействие и показва, че нивата на шум ще са под съответните гранични стойности за най-близките жилищни зони и територии от населеното място, определени в Наредба № 6.
4. Теренът попада в обхвата на СОЗ III на находище на минерална вода „Съдиево“, с.Съдиево, община Айтос. Бъдещото строителство не нарушава ограничителните и забранителни условия на Заповед РД - 877/25.08.2004 г. на МОСВ и няма да се отрази върху термалната зона на подхранване на сондаж Б-20 и Б-88.
5. В рамките на процедурата е изискано становище от „Водоснабдяване и канализация“ ЕАД. Съгласно получено писмо с техен изх. № К-2103-1 от 30.07.2025 г., ПИ с идентификатори 57790.4.75 и 57790.4.76 по КК на с. Порой попадат в Пояс II на санитарно охранителната зона на язовир „Порой“, обявена със Заповед № РД-209/17.03.2025 г. на министъра на околната среда и водите. 
      Съгласно заповедта язовир „Порой“ е предвиден за резервно и допълващо обществено питейно-битово водоснабдяване на общините Бургас, Несебър, Поморие, Созопол с охранителен режим на защитен воден обект в санитарно – охранителна зона. Съобразно Заповедта, за Пояс II няма забрани и ограничения за изграждане на фотоволтаична електроцентрала.
С Наредба № 3/16.10.2000 г. за условията и реда за проучване, проектиране, утвърждаване и експоатация на санитарно-охранителните зони около водоизточниците и съоръженията за питейно-битово водоснабдяване и около източниците на минерални води, използвани за лечебни, профилактични, питейни и хигиенни нужди на МОСВ, МЗ и ВРРБ, Обн. В ДВ бр. 88 от 27 октомври 2000 г. не са регламентирани условия, при които се позволява или забранява реализиране на подобни инвестиционни предложения.
Предвидените дейности по изграждане и екплоатация на фотоволтаичната централа не противоречат на забраните и ограниченията на СОЗ и няма да се отразят върху водния режим на язовир Порой и река Хаджийска, и няма да доведат до замърсяване както повърхностните, така и подземните води в района.
6. Естеството на прилаганите дейности не предполага замърсяване на подземните и повърхностни води в района. По време на строителството и при експлоатацията на фотоволтаичната централа не се предвижда изграждане на водовземни съоръжения, водовземане от подземни или от повърхностни води. Фотоволтаичните секции са разположени над земната повърхност и няма да възпрепятстват свободното оттичане на повърхностните води. Не се предвижда отводняване и пресушаване на терените.
     7. Реализацията на инвестиционното предложение не е свързана със замърсяване или увреждане на почвите. Промените, които се очаква да настъпят са с локален характер. Очаква се слабо въздействие при изкопните работи върху геоложката основа. Това въздействие е свързано с отнемане на определено количество земни маси, които ще се използват повторно за насипни работи. Въздействието е временно и няма да доведе до промяна на геоложката основа с произтичащи от това последици.
     8. Изкопните земни маси ще се използват изцяло за вертикална планировка на пощадката. Генерираните строителни отпадъци ще се събират разделно и ще се съхраняват на специално подготвени площадки до предавнето им на юридически лица, притежаващи документ по чл. 35 от Закона за управление на отпадъците.
    9. Въз основа на изложената информация в Доклада по чл.34 от Наредбата за ОС и на основание чл.39, ал.12 от Наредбата за ОС, и използваните критерии за степента на въздействие на инвестиционното предложение върху защитени зони, реализацията на предложението може да бъде одобрена, поради следните мотиви:
		 9.1. След справка с публично достъпната информация за Натура 2000 - https://natura2000.egov.bg, и на база  приетата Заповед №РД-721/28.09.2023г. (ДВ, бр.83/03.10.2023г.) на Министъра на околната среда и водите за приемане на природозащитни цели за защитена зона BG0002043 „Емине” за опазване на дивите птици са описани консервационно значимите местообитания на птиците като язовир Порой е посочен като едно от местата, обитавани от световно застрашените видове птици - Aythya ferina (кафявоглава потапница), Aythya fuligula (качулата потапница), Bucephala clangula (обикновена звънарка), и др.  Природозащитните цели се приемат с цел подобряването на природозащитното състояние и статус на птиците, което включва и добро екологично състояние на водните тела, представляващи подходящи хранителни местообитания на видовете. С реализиране на инвестиционното предложение няма да се засегнат водни площи, поради което водолюбивите птици няма да бъдат пряко засегнати от експлоатацията на обекта. Включените в групата водолюбиви птици са адаптирани към живота във водна среда и могат да бъдат пелагични, крайбрежни (неритични), или в някои случаи да прекарват част от годината извън морето. В момента няма единна дефиниция в съвременната орнитология, кои групи, семейства и видове могат да бъдат определени, като морски птици и кои са обитатели на сладководните водоеми какъвто представлява яз. Порой в непосредствена близост до ПИ 57790.4.75 и ПИ 57790.4.76 по КК на село Порой,  община Поморие.
		9.2. Теренът, в който ще се реализира инвестиционното предложение, попада в границите на ЗЗ BG0002043 „Емине” за опазване на дивите птици и е с обща площ 6.9762 ha. С реализацията на инвестиционното предложение ще се засегнат едва 0.0104 % от общата площ (66750.515ha) на защитената зона BG0002043 „Емине” за опазване на дивите птици. Предвид малката засегната площ и това, че с реализацията на инвестиционното предложение не се очаква засилен антропогенен натиск, с изключение на времето от строителството на обекта, което ще бъде краткосрочно няма да бъде предпоставка за трайно прогонване на видове, приоритетни за опазване за защитената зона; 
		9.3. Очакваната от реализирането на предложението смъртност сред прелитащите и задържащите се в защитената зона ще бъде в границите на естествената и промени в числеността им не се очаква. С доклада по ОС се конкретизират, че отрицателни въздействия от реализирането на проекта не се очакват, т.е. въздействието е сведено до - степен 0. Осъществяването му не би довело до унищожаване, увреждане, фрагментиране или влошаване качеството на местообитания (гнездови, размножителни, хранителни, места за почивка при миграция) на видовете диви птици, включени в предмета на опазване в защитена зона BG0002043 „Емине” за опазване на дивите птици;
		9.4. Не се очаква загуба на местообитания: В защитената зона подходящите местообитания са гори скалисти места и гори, в които е възможно гнездене и отглеждане на поколението, а най-близките ловни територии са реките и плитките участъци на яз. Порой. Не се предвиждат дейности в язовира и промени в площта на потенциалните местообитания на видовете, обитаващи акваторията на язовира не се очакват. Не се очакват отрицателни въздействия от реализизацията, поради загуба на местообитания няма да бъдат предизвикани, т.е. въздействието ще бъде – „степен 0“.
		9.5. За имотите има изготвено задание за изменение на ПУП-ПЗ, което предвижда запазване на устройствената зона и режима на застрояване, като ниската височина на строителство – Н – до 10м. не предполага съществена преграда за птиците и няма да бъде нарушена структурата, функциите и природозащитните цели на защитенате зона;
[bookmark: _GoBack]		9.6. В границите на имотите не са установени включени в ЗБР растителни видове. В разглеждания терен се срещат само широкоразпространени видове и сред тях няма такива подлежащи на опазване, съгл. чл. 40 от ЗБР.
		9.7. Според заключенията в доклада територията с НТП- „пасище“ в равнинните си части е изгубила характеристиката си на „пасище“, поради западане на пасищното животновъдство, а в по-високите части  на пасищата е възможно да възникне сукцесия, и да се замени пасищната тревна покривка с предимно дървесни видове. При крайбрежните растителни съобщества се очаква също трансформация в частите разположени до реката- от възможни заблатявания и замочуряване до заместването им с мезотермни растителни съобщества – като пасищен райграс и значително участие на едногодишни бобови култури;
		9.8. Докладващия екип е декларирал, че са извършили теренни проучвания - по време на които в продължение на 5 години са направени средно зимни преброявания на водолюбивите птици, като са регистрирани 19 вида водолюбиви птици, които се опазват в защитената зона, съгласно заповедта за обявяването ѝ, предимно широко разпространени и ловни видове, включени в приложението на Закона за лова и опазването на дивеча с посочени от ИАОС брой наблюдавани и координати на местоположението на всеки един регистриран вид, като през 2022 г всички регистрирани водолюбиви видове са били в акваторията на язовира на повече от 2 км от ПИ №№ 57790.4.75, 57790.4.76, по КК на с. Порой, т. е. извън обхвата на възможните от реализирането на ИП въздействия;
		9.10. Съгласно направените от експертите в ДОСВ анализи и оценки, относно орнитофауната става ясно, че:
		-  Язовир Порой, който е изкуствено създаден воден обект е с полегати брегове и променливо ниво на водата и покрай бреговете му няма условия за съществуването на характерното местообитание за птиците - „Растителност по периферията на водоеми“. Това местообитание е представено само като тясна ивица покрай бреговете на вливащата се в язовира р. Хаджийска.
		-	За по-голямата част от видовете птици, предмет на опазване в защитената зона  е направена оценка, че не се очаква никакво отрицателно въздействие при реализирането на ИП – запазване на състава на прелитащите птици. Причината е, че това са широко разпространени видове птици, обитаващи обработваеми земи, които няма да имат промяна в числеността, поради запазване на статута на прилежащите площи и няма да бъдат повлияни от реализирането на ИП в непосредствена близост, или се срещат само временно, напр. по време на миграция и зимуване, когато използват стационарни влажни зони, които няма да се повлияят от ИП, или са видове, които целогодишно, или през отделен сезон се срещат в акваторията на яз. Ахелой, но не могат да използват местообитания в района на брега, където е територията на ИП.
		-	Реализирането на ИП в разглежданата защитена зона ще окаже незначително отрицателно въздействие с ниска степен (степен 0) върху включените в заповедта за обявяване на защитената зона птици видове, като: Черногуш гмуркач (Gavia arctica), Обикновен буревестник (Puffinus yelkouan), Розов пеликан (Pelecanus onocrotalus), Къдроглав пеликан (Pelecanus crispus), Среден корморан (Phalacrocorax aristotelis desmarestii), Малък корморан (Phalacrocorax pygmeus), Малък воден бик (Ixobrychus minutus), Малка бяла чапла (Egretta garzetta), Червена чапла (Ardea purpurea), Блестящ ибис (Plegadis falcinellus), Лопатарка (Platalea leucorodia), Kокилобегач (Himantopus himantopus), Малък горски водобегач (Tringa glareola), Малка черноглава чайка (Larus melanocephalus), Малка чайка (Larus minutus), Дебелоклюна рибарка (Gelochelidon nilotica), Каспийска рибарка (Sterna caspia), Гривеста рибарка (Sterna sandvicensis), Речна рибарка (Sterna hirundo), Белочела рибарка (Sterna albifrons), Белобуза рибарка (Chlidonias hybridus), Черна рибарка (Chlidonias niger), Земеродно рибарче (Alcedo atthis), Среден морелетник (Stercorarius parasiticus), Малък гмурец (Tachybaptus ruficollis), Голям гмурец (Podiceps cristatus), Червеногуш гмурец (Podiceps grisegena), Черногуш гмурец (Podiceps nigricollis), Голяма белочела гъска (Anser albifrons), Шилоопашата патица (Anas acuta), Лятно бърне (Anas querquedula), Червеноклюна потапница (Netta rufina), Планинска потапница (Aythya marila), Обикновена гага (Somateria mollissima), Среден нирец (Mergus serrator), Голям нирец (Mergus merganser), Водеен дърдавец (Rallus aquaticus), Зеленоножка (Gallinula chloropus), Лиска (Fulica atra), Стридояд (Haematopus ostralegus), Речен дъждосвирец (Charadrius dubius), Голям горски водобегач (Tringa ochropus), Речна чайка (Larus ridibundus), Чайка буревестница (Larus canus), Mалка черногърба чайка (Larus fuscus). Гореописаните птици не са наблюдавани в 5 годишния период в който е извършвано среднозимно преброяване на разстояние до 2 км от ПИ №№ 57790.4.75, 57790.4.76, по КК на село Порой, община Поморие. Отрицателното въздействие върху посочените по-горе видове птици се изразява основно в незначителни въздействия върху отнемане на гнездови и хранителни местообитания при реализиране на инвестиционното предложение (ИП). При нито един от видовете няма да има загуба на индивиди. Предвид малките територии, които ще бъдат засегнати от осъществяването на ИП в разглежданата защитена зона, въздействието й върху гореописаните видове птици се оценява като незначително - (степен - 0);
		-	За мигриращите птици, е напрвена експертиза от докладващия екип, че птиците само прелитат над двата имота и нощуват по дървета в отдалечени от тях места в защитената зона. Стремейки се по-най-бързия начин да преодолеят разстоянието между летните им местообитания и местата в които зимуват по време на прелета почти не се хранят, като ползват натрупаните в тялото енергийни запаси и за прелитащите площта им не е от значение като място за търсене на храна;
		9.11. Не се очакват въздействия (преки и косвени) и върху находища на растителни видове, с природозащитен статус, тъй като такива също не са установени в границите на имотите и прилежащите му територии;
		9.12. В по-голямата си част заобикалящия терен обхваща предимно обработваеми земи, полски пътища и пасища, поради което с реализирането на ФЕЦ няма да доведе до съществено нарушение на екотона между обработваемите и необработваемите земи;
		9.13. На базата на анализ и оценка на вероятността от кумулативни въздействия при реализирането на всички ИП, планове, програми и проекти, които засягат защитената зона, и на осъществяването на настоящото ИП, може да се направи заключението, че няма да има потенциални въздействия, които могат да доведат до поява на кумулативен ефект в границите на защитените зони в близост;
		9.14. Обща оценка на докладващите е, че не се очакват значителни отрицателни въздействия – „степен 0“. Реализирането на ИП не е в противоречие със специфичните и подробни цели на опазване на ЗЗ BG0002043 „Емине“.
		9.15. Реализацията на настоящото инвестиционно предложение е съвместимо с предмета и целите на опазване на защитена зона BG0002043 „Емине” за опазване на дивите птици и при прилагане на предложените смекчаващи мерки, отрицателното въздействие върху защитената зона ще бъде минимизирано и това ще гарантира недопускане на негативно действащи фактори върху целите и предмета на опазването им.
9.16. Направен е извод, че липсва необходимост от прилагане на чл.33 от Закона за биологичното разнообразие
 9.18 В рамките на общественото обсъждане по чл. 39, ал. 9 от Наредбата за ОС не е постъпила информация, която да се различава от изложената в ДОСВ.
 10. След запознаване с приложената информация в Доклад по ОВОС, реализацията на горецитираното инвестиционно предложение, няма да окаже значително отрицателно въздействие върху защитените територии и биологичното разнообразие в района, извън видовете и местообитанията, предмет на опазване в защитена зона BG0002043 „Емине” за опазване на дивите птици, поради следните мотиви:
	 10.1.	Инвестиционното предложение не попада в границите на защитени територии по смисъла на ЗЗТ. Дейностите свързани със строителството и експлоатацията на ФЕЦ, които ще бъдат в границите на заявената площ, не засягат най-близките защитени територии в района. Най-близо разположените до ФЕЦ защитени територии по смисъла на ЗЗТ са: Защитена местност (ЗМ) „Чаирите – блатно кокиче”, разположена на около 4 км северно от разглежданата територия; Природна забележителност „Корията – вековна брястова гора”, разположена на около 5 км северозападно от разглежданата територия и ЗМ „Калината”, разположена на около 9 км източно от разглежданата територия.  Всички дейности и въздействия ще бъдат в границата на заявената площ без да бъдат в противоречие с режима на опазването на защитените територии и без да се уврежда целта на обявяването им.
 	 10.2. В част биологично разнообразие е установено текущото състояние на имотите, предмет на ИП и засегнатите от него райони. Анализирано е въздействието от реализацията на ИП върху растителения и животински свят, вкл. техните местообитания, направени са съответни изводи и заключения, че не се очаква значително неблагоприятно въздействие върху биологичното разнообразие, предвидени са адекватни мерки за избягване, предотвратяване, намаляване и при възможност премахване на установените неблагоприятни въздействия върху биологичното разнообразие при експлоатацията на ИП. 
	 10.2.1. Въздействието върху растителният свят (флора) е локално, непряко, краткотрайно с ниска степен на въздействие и в голяма степен обратимо, тъй като за площадката на ФЕЦ, както и за кабелното трасе в нея се отнемат площи от урбанизирани територии, разположени в район с интензивно обработваеми земеделски земи, като се засягат ценопопулации на широко разпространени тревни растителни видове. Направените проучвания на терена, предмет на устройствено планиране, както и от прегледа на извършваните до сега научни изследвания в този район във флористично и фитоценологично отношение сочат, че на мястото на бъдещото строителство и в непосредствените му околности няма данни за наличието на редки и застрашени видове висши растения и консервационно значими местообитания, опазвани съгласно Закона за биологичното разнообразие. По време на строително монтажните дейности не се предвижда монолитно строителство свързано с цялостно отстраняване на хумусния почвен слой, а заедно с него и на съществуващата растителност. Въздействията върху растителната покривка се свеждат единствено до утъпкване, без изкореняване с бързо възстановяване по време на експлоатацията през следващия вегетационен сезон. Ще бъдат отстранени единствено храсти от драка (Paliurus spina-christi), обикновен глог (Crataegus monogyna), шипка (Rosa canina) и къпина (Rubus fruticosus). 
	10.2.2. С реализирането на ИП очакваното въздействие по време на строително монтажните дейности и експлоатацията на фотоволтаичната централа, ще се сведе до незначително, предимно върху широко разпространени животински видове (бозайници /без прилепи/ и безгръбначни), като някои от бозайниците са ловни обекти. По време на строителството в резултат на изкопните дейности ще се унищожат местообитания на широкоразпространени видове, основно безгръбначни и обитаващи подземни убежища дребни бозайници, позволяващи им в случай на опасност бързо да се изместят в съседни имоти до приключване на строително монтажните дейности. По време на експлоатацията на фотоволтаичните панели заселването на територията под панелите няма да бъде възпрепятствано. Поради непостоянното водно ниво на язовир Порой, покрай бреговете му, пред имотите, няма подходящи за укриване и обитаване местообитания за семейни двойки на видрата и отглеждане на малките им. Вероятно само епизодично скитащи, придошли от други участъци на р. Хаджийска индивиди посещават язовира и се оттеглят в периода на събиране на двойките. Разположението на имотите между открити масиви с обработваеми земи и липсата на растителност, позволяваща укриването на едри бозайници, изключва появата на такива на територията, в която се предвижда да бъде монтирана фотоволтаичната инсталация. В района появата на по-едри бозайници е случайна, предимно нощем и през зимния период, когато след падане на снега от по-високите планински места дивите животни слизат да търсят храна. 
	10.2.3.  Очакваното въздействие върху прилепите, чиято активност е през нощта ще бъде незначително, а поради близостта на яз. Порой и необходимостта от задоволяването им с вода, въздушното пространство над язовира ще бъде по-посещаемо за прилепите в сравнение с това над бъдещата ФЕЦ. Реализацията на ИП не застрашава местообитанията на прилепи, които са подземни, а присъствието им на разглежданата територия има временен характер. На територията на която ще бъде монтирана фотоволтаичната инсталация липсват стари дървета с хралупи служещи за дневни убежища на горските видове прилепи. 
	10.2.4. Строителството и експлоатацията на ФЕЦ ще бъде без негатевни въздействия върху земноводните и влечугите. Представителите на влечугите и земноводните са по-разпространени в равните и влажни терени покрай язовира и р. Хаджийска. Попадането на отделни индивиди в заявените имоти, които  са разположени между голям воден обект и обработваеми земи е малко вероятно. Обикновената блатна костенурка (Emys orbicularis) също е регистрирана в р. Хаджийска и при промяна на условията към по-благоприятни е възможно разпространение на вида и в по отдалечени участъци от реката, в които са регистрирани находища. Засенчването и създаването на устойчива тревна покривка ще бъде благоприятно за укриване на някои видове жаби, които значително се отдалечават от водните басейни след ларвния стадий като голямата крастава жаба (Bufo bufo) и зелената крастава жаба (Pseudepidalea viridis) и сухоземната фаза на големия гребенест тритон (Triturus karelinii) в случай, че същият се засели в яз Порой. По време на строително монтажните дейности по вероятни са очакванията за негативни въздействия върху по-често срещащите се представителите на гущерите (Sauria) от семейство (Lacertidae) същински гущери, представени от ливадния гущер (Lacerta agilis), ивичестия гущер (Lacerta trilineata) и зеления гущер (Lacerta viridis), които временно ще се изместят в безопасно разстояние в дните на монтажни действия без да бъдат трайно прогонени от имота. Реализирането на инвестиционното предложение не е свързано с промени на хидроложкия режим на водни обекти, водоползване и заустване на замърсени води и по тези причини ще бъде без негативни въздействия върху представителите на земноводните и рибите. 
	10.2.5. Реализирането на инвестиционното предложение ще се сведе до незначителни въздействия по отношение на широко разпространени видове птици, обитаващи обработваемите земи, откритите площи край населените места и широколистните гори в пояса с надморска височина до 500 м над морското равнище. На територията липсват условия за гнездене и трайно обитаване на видове гнездещи по дървета, а наблюдаваните в продължение на 5 години водолюбиви птици са регистрирани на разстояния по-големи от обхвата на очакваните въздействия. Функционирането на фотоелектричната централа не е свързано с въздействия водещи до промени в състава на орнитофауната в района. Експлоатацията на съоръжението не е свързана с постоянно човешко присъствие. Поради автоматичния режим на работа ще се създадат условия за гнездене между панелите за някои видове птици гнездещи директно върху земната повърхност като чучулигите и каменарчетата, които ползват територията под панелите за търсене на храна и за гнездене. Очакванията са за запазване на състава на прелитащите птици, като основно ще бъдат видове срещащи се и в земеделските земи и демонстриращи търпимост към човешко присъствие. Обитаващите района грабливи птици ще продължават да ловуват на територията на соларня парк, като ползват, оградите и билата на соларните конструкции за почивка и наблюдение.
 11. При проведените консултации по Доклада за ОВОС с Басейнова дирекция „Черноморски район“ (БДЧР) е изразено становище с изх. 05-10-1536-13/А6/16.03.2026 г. съгласно което изискванията и условията на БДЧР са отразени в представения преработен Доклад за оценка на въздействието върху околната среда.
- В Доклада за ОВОС  е отбелязано, че „имотите до момента провеждат безпрепятствено атмосферни води, а при изграждане на обекта, няма да се увеличи повърхностния воден поток, поради характера на самия обект. Конструкцията на ФЕЦ гарантира непопадане на части от нея в язовира“. Да се прилагат най-добри налични практики за недопускане на замърсяване на водните тела, в съответствие с чл. 116 от Закона за водите.  
- В Доклада за ОВОС е приложен сертификат за качество на производителя Jinko Solar с гаранция против PID (Потенциално индуцирано разграждане), което гарантира че слънчевите модули са устойчиви на потенциално индуцирана деградация, както и гаранция за механично натоварване.
12. В хода на процедурата по ОВОС са проведени консултации с Регионална здравна инспекция - Бургас, на основание чл. 14, ал. 2, т. 1, буква „а“ от Наредбата за ОВОС. Съгласно становище на РЗИ-Бургас с изх. № 10-155-5/16.07.2025 г., не се очаква възникване на риск за човешкото здраве, от реализация на инвестиционното предложение предвид заложените параметри и предвидени мерки и при спазване на условието, заложено в решението.
13. По време на изготвяне на Доклада са проведени консултации със заинтересувани лица. Осигурен е обществен достъп до Доклада за ОВОС и приложенията към него. Местата, датите и часовете за провеждане на обществените обсъждания, местата за достъп до документацията, както и начините за предоставяне на становища са обявени чрез поставяне на съобщение на интернет страниците на РИОСВ-Бургас и Община Поморие, както и чрез поставени съобщения на информационното табло на Община Поморие и кметство с. Порой. На 16.06.2026 г. са проведени две срещи на обществено обсъждане на от 10.00 часа в заседателната зала на Община Поморие и от 11:30 часа в заседателната зала на кметство с. Порой, като е представен съответният протокол. През периода, определен за обществен достъп до документацията по ОВОС, включително по време на срещата за обществено обсъждане не са постъпвали писмени становища, съдържащи възражения против реализацията на инвестиционното предложение.
 13. Получено е становище от възложителят, съгласно което не са налице обстоятелства в съответствие с изискванията на чл. 17, ал. 7 от Наредбата за ОВОС и не е необходимо допълване на Доклада по ОВОС. Не са предложени писмено други възможни начини за осъществяване на инвестиционното предложение или нова информация въз основа на експертна оценка, която се различава от представената в Доклада по ОВОС.
 15. Със свое Решение, Експертния екологичен съвет към РИОСВ - Бургас предлага на Директора на РИОСВ-Бургас да одобри осъществяването на инвестиционното предложение.
    
Инвестиционното предложение се одобрява и при следните условия:

I. За фазата на проектиране: 
1. Оградата около ФЕЦ не трябва да представлява бариера за дребни бозайници, земноводни и влечуги, като се предвидят отвори със съответни размери, даващи възможност за осъществяване на хранителни миграции и обмяна на генетичен материал между тях. В участъци през 30 м част от оградата, с дължина не по-малко от 5 м, да бъде монтирана на височина 20 см над терена.
2. Да се проведе подробна разяснителиа кампания сред участниците в строителството с цел предотвратяване на щети върху растителния и животински свят в района, която да бъде документирана.
3. Да се спазят нанесените граници (тахиметрична снимка) на принадлежащите земи на язовира, определени от кота най-високо водно ниво на язовира (от техническото досие/паспорт на язовира) и строителните граници в ПУП-ПРЗ, от които да е видно, че същите не засягат принадлежащите на язовира земи;
4. Да се обособят буферни зони и отстъп на конструкцията на ФЕЦ спрямо водното огледало и бреговата ивица, за да се запази достъпът на животни до водата.

    ІІ.За фазата на строителство:
1. По време на строителството на обектите да се спазват разпоредбите на Закона за управление на отпадъците и подзаконовите нормативни актове.
2.  Генерираните от обекта строителни отпадъци да се събират и съхраняват разделно по вид на строителната площадка на специално обособена площ в рамките на имота. 
3.  Предаването на генерираните отпадъци и последващото им третиране да се извършва само въз основа на писмен договор с лица, притежаващи разрешение, комплексно разрешително или регистрационен документ по чл. 35 от Закона за управление на отпадъците. 
4.  Преди започване на дейностите по проекта да се обособи временна площадка за разполагане на доставяните елементи на конструкцията, контейнерите с фотоволтаични модули и машината за набиване на вертикалните носещи профили на предвидената фотоволтаична централа територия в рамките на разглежданите имоти.
5. За ограничаване на неорганизираните емисии на прах по време на строителството на фотоволтаичната централа и съпътстващата я инфраструктура, да се спазват изискванията на чл. 70 от Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.
6. За транспортни дейности да се ползват съществуващите полски пътища , като се цели запазване на характера на площта под панелите максимално близка до естествената.
7. Да се маркират панелите: Използване на панели с бели контури/решетки (UV маркировка), за да се увеличи видимостта им за прелитащите птици;
8. Строителните дейности да започнат извън размножителния период на видовете, предмет на опазване в защитените зони - извън периода 01 април – 30 юни, както и по време на активната пролетна/есенна миграция по миграционния път „Виа Понтика“ (обикновено от март до май и от август до октомври);
9. В периода от 15 март до 30 юли (размножителния период на птиците и др. видове животни) да не се извършват изкопни работи с използване на строителна механизация.
10. Да се използват пилоти (забиване в земята) вместо мащабни бетонови фундаменти, за да се запази пропускливостта на почвата и естественият дренаж.;
11. Да се предвиди монтаж на инверторите върху стълбовете на носещите конструкции, с цел запазване на заетите с растителност под фотоволтаичните панели площи и предоставяне възможност за укриване и гнезедене на наземно гнездещите видове птици Турилик (Burhinus oedicnemus), Дебелоклюна чучулига (Melanocorypha calandra), Късопръста чучулига (Calandrella brachydactyla) и Полска бъбрица (Anthus campestris).
12. Поддържане от най-малко 20 cм височина на тревостоя и най-малко 5% площи без растителност в соларния парк, което ще създаде благоприятна среда за гнездене и търсене на храна в соларния парк на видовете птици Градинска овесарка (Emberiza hortulana), Горска чучулига (Lullula arborea) и Полска бъбрица (Anthus campestris);
13. Фотоволтаичните панели да бъдат разположени на височина в най ниската част позволяваща максимална възможност за навлизане на дифузна светлина под панелите;
14. Да се раздалечат плоскостите един от друг и да се използват антирефлексни стъкла – „anti-reflective coating“, което да предотвратява т.нар. „ефект на водното огледало“ (птиците бъркат блясъка на панелите с повърхността на язовира и се сблъскват с тях). Панелите да се разполагат под ъгъл 320, ориентирани в посока на юг, т.е различна от изток-запад, когато слънцето е най ниско разположено спрямо хоризонта, при изгрев и залез и в тази връзка, отрицателни въздействия като възпрепятстване на прелета и миграцията на птиците се предполага да не се наблюдават.
15. Преди започване на строителството да се осигури необходимия брой химически тоалетни за работещите на обекта.
16. За обслужване на мобилните химически тоалетни да се сключи договор със специализиран оператор, като дейностите по обслужване следва да се документират

ІІІ. По време на експлоатацията:
1. Преди въвеждане в експлоатация на обекта за производство на ел. енергия от възобновяеми енергийни източници, да се извършат измервания по Наредба № РД-07- 5/05.11.2016 г. за минималните изисквания за осигуряване на здравето и безопасността на работещите при рискове, свързани с експозиция на електромагнитните полета, съгласно становище на РЗИ-Бургас.
2. Почистването на панелите да става без използването на химически препарати в тази зона, тъй като те могат да попаднат в повърхностните води чрез дъждовния отток;
3. За постигане на положителен ефект с увеличаване на биоразнообразието в района е необходимо да се приложи добро управление на поддържането на фотоволтаичните панели и растителната покривка под тях чрез прилагане на следните мерки:
· Да не се използват химикали за предотвратяване на растежа на тревата, за премахване на праха и обледяване по повърхността на фотоволтаичните панели, които водят до замърсяване на средата и създаване на възможност за натравяне на дребни бозайници, използвани за хранителна база от грабливи птици, което косвено ще доведе до смъртност на защитени животински видове.
· Поддържането на затревени участъци между редиците/стринговете с фотосолари да се извършва чрез коситба след 15 юни. 
· Премахването на храстовата растителност да се извърши в периода от 1 август до 15 октомври.
4. След приключване на строителните и монтажните работи да се извърши рекултивация на нарушените терени, съгласно одобрен проект за рекултивация.


IV. Мерки по чл.96, ал.1 т.8 от Закона за опазване на околната среда

   
	Мерки
	Етапи на изпълнение
	Очакван резултат

	Атмосферен въздух

	Да не се товарят превозните средства извънгабаритно със земни маси и строителни материали. При транспортиране им да се използват тенти за покриване или автотранспортни средства със затворена каросерия
	По време на строителството
	Минимизиране на атмосферното замърсяване

	Повърхностни и подземни води

	Да се спазват ограниченията и забраните за извършване на дейности, които могат да доведат до пряко и непряко отвеждане на опасни и вредни вещества в подземните води, регламентирани в Наредба №3/2000г. за СОЗ и буферните зони около водовземните съоръжения/системи, в случаите когато не са определни СОЗ в Приложение №1 към Националния каталог от мерки за ПУРБ (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Достигане на добро общо състояние на повърхностни и подземни ВТ и постигане на заложените в ПУРБ екологични цели

	Да се спазват изискванията на чл.134, чл.143 и чл.146 от Закона за водите (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	На основание чл.131 от Закона за водите, при аварийни случаи, съсздаващи предпоставки за замъряване на водите, собственикът или лицето, експлоатиращо обекта – източник на замърсяване, е длъжно да вземе неонходимите мерки за ограничване или ликвидиране на последиците от замърсяването, съгласно предварително изготвен авариен план и незабавно да уведоми съответната басейнова дирекция (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	Изграждането на конструкции, инженерно-строителни съоръжения, постройки и други, при които се осществява или е възможен контакт с подземните води, се извършва при условията и по реда на Закона за устройство на територията при спазване на изискванията за опазване на подземните води по глава осма, съгласно чл.46, ал.2 от Закона за водите (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	Съгласно разпоредбите на чл.118а от Закона за водите с цел опазване на подземните води от замърсяване се забраняват дейности, които могат да доведат до пряко и непряко отвеждане на замърсители в подземни води (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на подземните води

	В съоветствие с разпоредбите на чл.116 от закона за водите, всички води и водни обекти следва да се опазват от замърсяване и увреждане. При реализиране на дейностите да се предвидят мерки за недопускане влошването на състоянието на повърхностните и подземните води (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	При извършване на строително-монтажни дейности следва да се прилагат най-добри налични практики за недопускане за замърсяване на водните тела. Обслужващите дейности по строителната механизация и автотранспорта да се осъществяват на места отдалечени от тях (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	Да се изпълняват приложимите мерки в Програмата на мерки към ПУРБ и ПУРН, вкл. техните становища по ЕО (Съгласно Изх.№05-10-1536/А3/08.07.2024г. на БДЧР)
	По време на строителството и експлоатацията
	Опазване на повърхностните и подземните води

	Да се спазват ограниченията и забраните за извършване на дейности, които могат да доведат до пряко и непряко отвеждане на опасни и вредни вещества в подземните води, регламентирани в Наредба №3/2000г. за СОЗ



	По време на строителството и екслпоатацията
	Опазване на повърхностните и подземните води

	Флора и фауна

	Строителните дейности да се ограничават в обхвата на засегнатите с ИП терени и строителните площадки
	По време на строителство
	Предотвратяване унищожаване/увреждане на прилежащи растителни съобщества

	Редиците на фотоволтаичните модули да се разположат на максимално разстояние една от друга, за да се осигури навлизането на дифузна светлина под панелите и запази максимално съществуващата тревна растителност и да се избегне появата на сенколюбиви доминантни видове
	По време на строителството и експлоатация
	Опазване на растителността в района

	Да се предвиди ограждане на обекта, без  плътна ограда
	По време на строителството
	Максимално запазване на естественото състояние на територията

	За предотвратяването на дълготрайни въздействия от трудно преодолими за бавноподвижната фауна линейни структури след изкопаването на всеки 100м траншеи за подземни кабели, кабелите да бъдат своевременно полагани и траншеята отново засипана
	По време на строителството и експлоатацията
	Опазване на фауната в района

	Да не се допуска допълнително внасяне при озеленяване на включени в списъка на инвазивните и потенциално инвазивните чужди видове висши растения за България, индикатор SEBI 10 – Инвазивни чужди видове за Европа (източник ИАОСВ http://eea.government.bg/bg/soer/2010/biodiversity-nem/biologichno-raznoobrazie-natsionalna-ekologichna-mrezha-1
	По време на строителството и експлоатацията
	Запазване естественото състояние на растителните съобщества

	Тревната растителност под панелите и между тях да се премахва чрез окосяване и след установяване, че птиците, които мътят са напуснали
	При експлоатация
	Опазване на растителния и животинския свят в района

	В случай на намиране на защитени видове птици и други животни в безпомощно състояние, предмет на опазване от българското законодателство и други международни конвенции да се действа по начина указан в Закона за Биоразнообразието.
	По време на строителството и експлоатацията
	Опазване на животинския свят в района

	Ландшафт

	Контрол върху точното и коректно изпълнение на инвестиционното предложение, следвайки одобрения технически проект
	По време на строителството
	Опазване на компонентите на ландшафта и тяхното облагородяване и постигане на подходящ облик на изградената среда

	Почви и геоложка основа

	Определяне на площадки за временно съхраняване на отделения хумусен пласт и изкопаните земни маси в съответствие с изискванията на чл.43 от ЗООС.
	По време на проектиране
	Намаляване на риска от замърсяване на почвения слой

	Да не се допускат разливи на горива и смазочни материали от строителната и транспортна техника
	По време на строителството
	Намаляване на риска от замърсяване на почвения слой

	Да се извърши почистване на строителната площадка от строителни отпадъци на терена засегнат от ИП
	След приключване на строителството
	Намаляване на риска от замърсяване на почвения слой

	Културно-историческо наследство

	Временно да бъде прекратена дейността ако бъдат отрити находки, които имат признаци на паметници на културата. Дейността да бъде възстановена след даване на указания от съответните експертите
	По време на строителството
	Опазване на националното историческо богатство от унищожаване

	Отпадъци

	Да не се допуска замърсяване с отпадъци на съседни терени
	По време на строителството и експлоатацията
	Опазване на околната среда

	Складиране на строителните материали в границите на имотите
	По време на строителството
	Недопускане на замърсяване със строителни материали

	Да се предвидят и маркират местата за събиране и временно съхранение на строителни отпадъци
	По време на проектиране
	Поддържане чистотата на строителната площадка

	Шум и население

	При въвеждане в екслпоатация на обекта за производство на електроенергия от възобновяеми енергийни източници (фотоволтаична система), да се извършат измервания по Наредба №РД-07-05/15.11.2016г. за минималните изисквания за осигиряване на здравето и безопасността на работещите при рискове, свързани с експозиция на електромагнитни полета.
	Преди въвеждане в експлоатация
	Намаляване на риска и ограничаване на вредни въздействия върху околната среда и здравето на хората




С уважение, 

